6. ΠΡΟΕΔΡΙΚΟΝ ΔΙΑΤΑΓΜΑ της 15/20 Οκτ. 1927 (ΦΕΚ Α΄226) Περί συνθέσεως των δια τους Λιμενικούς Υπαξιωματικούς συνιστωμένων ανακριτικών συμβουλίων. Έχοντες υπ’ όψει το άρθρ. 33 του από 27-5-1927 Διατάγματος «περί διοικήσεως του Εμπορικού Ναυτικού» του κυρώσαντος τα περί Διοικήσεως του Εμπορικού Ναυτικού Νομοθετικά Διατάγματα, απεφασίσαμεν και διατάσσομεν Άρθρον μόνον.-Τα συνιστώμενα δια το κατώτερον προσωπικόν του Λιμενικού Σώματος ανακριτικά συμβούλια κατ’ εφαρμογήν των διατάξεων του από 2 Ιουν. 1927 Διατάγματος «περί κυρώσεως του από 9 Ιουλ. 1926 Νομοθετικού Διατάγματος περί καταστάσεως των υπαξιωματικών του Πολεμικού Ναυτικού» συντίθενται εξ αξιωματικών του Λιμενικού Σώματος. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος.  ΑΝΑΓΚ.ΝΟΜΟΣ υπ’ αριθ. 345 της 16/21 Νοεμ. 1936 (ΦΕΚ 514) Περί αρμοδιότητος και δικαιοδοσίας Υφυπουργού Εμπορ. Ναυτιλίας. Άρθρον 2 10.Εις το αυτό Υφυπουργείον ανήκει και η πειθαρχική δικαιοδοσία του εν τη παρ. 1 του παρόντος άρθρου προσωπικού, ποινικώς υπαγομένου εις την δωσιδικίαν του εν Πειραιεί Διαρκούς Ναυτοδικείου κατά τας διατάξεις της Ναυτικής Ποινικής Νομοθεσίας. Βλ. και άρθρ. 22 Στρατ. Ποιν. Κώδικος (Α.Ν. 2803/1941 τόμ. 8 σελ. 135). 